stanford-oval/wikipedia huggingface dataset:
Ming Xiaolingin mausoleumi
Keskusalue

Mausoleumin keskusalueelle saavutaan "Siviilien ja sotilaiden portin" Wen Wu Fang Menin kautta. Portin ulkopuolelle sijoitettuun kivipylvääseen on kaiverrettu Qing-dynastia aikainen paikallishallinnolle annettu määräys haudan suojelemiseksi. Portin sisällä on halli, jossa sijaitsee 5 steelaa. Keskimmäinen steela on sijoitettu kilpikonnan päälle ja siihen on kaiverrettu neljä kiinalaista merkkiä "治隆唐宋". Merkit kirjoitti Qing-dynastian keisari Kangxi kolmannella etelä-Kiinaan suuntautuneella tarkistusmatkallaan vuonna 1699. Tekstin on tulkittu viittaavan Ming-dynastian perustajan Zhu Yuanzhangin merkittävyyteen yhtä tärkeänä (tai jopa tärkeämpänä) kuin Tang- ja Song-dynastian perustajat.
Paviljongin takana on aiemmin ollut muita rakennuksia, mutta useimmat niistä ovat nykyään raunioina, joista alkuperäinen loisto on kuitenkin vielä nähtävissä. Keisari ja hänen kuningattarensa haudattiin savesta tehtyyn tumulukseen, joka oli halkaisijaltaan 400 metriä. Haudan nimi oli "Yksinäisen lohikäärmeen mäki" (Du Long Fu). Kivimuuri, jonka päällä on tasanne on puoliksi upotettuna tumuluksen etuseinään. Hautaa ympäröivään kivimuuriin on kaiverrettu 7 kiinalaista merkkiä, jotka kertovat haudan olevan keisari Ming Taizun (keisari Hongwun kunnoittava nimitys).
Haudan eteläpuolella sijaitseva mäki "Luumunkukkavuori" on Wu-kuningaskunnan kuninkaan Sun Quanin hauta. Tämän takia Pyhä tie ei ole suora.
Myöhäisempi historia

Mausoleumi vaurioitui 1800-luvun puolivälin Taiping-kapinassa. mutta se korjattiin kapinaa seuranneella keisari Tongzhin aikakaudella.
Alue kuuluu yhdessä Pekingin pohjoispuolella sijaitsevien Ming-hautojen kanssa Unescon maailmanperintöluetteloon.
Da Jin Men (Kultainen portti), mausoleumin pääsisäänkäynti
The Sifangcheng ("Neliökaupunki") paviljonki
Leijona Elefanttitiellä)
xiezhi Elefanttitiellä
Kameleita Elefanttitiellä
Norsuja Elefanttitiellä
Qilin Elefanttitiellä
Hevosia Elefanttitiellä
Patsas sotilaasta Wengzhongin tiellä
Virkamies Wengzhongin tiellä
Lingxingin portti Wengzhongin tien päässä
Wenwu Fangmen (portti)
keisari Kangxi kaivertama steela
Ting Dian sisäpuolella (korvaa vanhan Xiaolingin salin)
Nei Hong Men (Sisempi punainen portti)
Ming Loun huipulla oleva "sielutorni"
Aluetta ympäröivä muuri
Kolmannen kilpikonnan arvoitus

Vuonna 1999 löydettiin Sifanchengistä 100 metrin päästä kaakkoon (ja vielä lähempää Tšiang Kai-šekin vaimon Soong Mei-lingin huvilaa keskeneräinen kilpikonna ja steela. Kilpikonna, joka on suurempi kuin Shengden tai keisari Kangxin steelojen alla olevat, ja siihen liittyvä kaivertamaton steela on ajoitettu varhaiselle Ming-kaudelle. Niiden rakentaminen ja hylkääminen on herättänyt historioitsijoissa runsaasti spekulointia ja runsaasti erilaisia teorioita.
Keskeneräinen kilpikonna ja tyhjä steela on sijoitettu hautamuistomerkin itäpuolelle sijoitettuun puistoon.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ming Xiaoling Mausoleum
The Shengong Shengde steela Sifangchengin paviljongissa
Keisari Kangxin kunnianosoituksena Ming-dynastian edeltäjilleen kaivertama steela
Keskeneräinen kilpikonna ja steela
Käännös suomeksi
Ultuna

| Ultuna |
| --- | --- |
 Kaupungin kartta, jossa Ultuna korostettuna.  Helsingin kaupunginosat
Kaupunki:  Helsinki
Suurpiiri:  Östersundomin suurpiiri
Kaupunginosa nro:  59 (peruspiiri 801)
Pinta-ala:  11,40 km² 
Väkiluku:  941 (31.12.2018)
Väestötiheys:  82,5 as./km²
Osa-alueet:  Landbo, Puroniitty
Postinumero(t):  00890
Lähialueet:  Östersundom, Vantaa, Sipoo
Ultuna on Helsingin 59. kaupunginosa. Se käsittää Porvoonväylän pohjoispuolella olevan osan Sipoosta Helsinkiin vuoden 2009 alussa liitetystä Östersundomin peruspiiristä. Ultuna on Helsingin pohjoisin kaupunginosa.
Ultunan pinta-ala on 11,40 neliökilometriä. Vuoden 2018 lopussa asukkaita oli 941. Työpaikkoja oli 89 vuoden 2017 lopussa. Ultuna jakautuu kahteen osa-alueeseen, jotka ovat Landbo ja Puroniitty.
Kaupunginosa sai nimensä kaupunginhallituksen 8. joulukuuta 2008 tekemällä päätöksellä alueen keskivaiheilla sijaitsevan tilan mukaan. Nimen sille on antanut Uppsalan maatalouskorkeakoulussa opiskellut Nils Gustaf Borgström palattuaan Suomeen vuonna 1941. Nimi johtuu samannimisestä Uppsalan kaupunginosasta, jossa mainittu korkeakoulu sijaitsee.
Tulppaanikuume

| Tulppaanikuume> Tulip Fever |
| --- | --- |

Ohjaaja:  Justin Chadwick
Käsikirjoittaja:  Tom Stoppard
Perustuu:  Deborah Moggachin romaaniin Tulppaanikuume
Tuottaja:  Alison Owen
Säveltäjä:  Danny Elfman
Kuvaaja:  Eigil Bryld
Pääosat:   Alicia Vikander  Dane DeHaan  Zach Galifianakis  Judi Dench  Christoph Waltz  Cara Delevingne  Holliday Grainger 
Valmistustiedot
Valmistusmaa:   Yhdysvallat Britannia 
Tuotantoyhtiö:  The Weinstein Company
Levittäjä:  The Weinstein Company Fandango at Home (käännä suomeksi) Ivi.ru
Ensi-ilta:   2017-08-1313. elokuuta 2017 (Soho House)  2017-09-011. syyskuuta 2017 (Yhdysvallat)  
Kesto:  107 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tulppaanikuume (engl. Tulip Fever) on vuonna 2017 ensi-iltansa saanut historiallinen draamaelokuva, jonka on ohjannut Justin Chadwick. Elokuva kertoo ajasta, jolloin tulppaanien hinta alkoi nousta.
Kriitikotkenen mukaan? kehuivat elokuvan lavastusta ja muuta ulkoasua, mutta moittivat näyttelijätyötä.
Tulsan joukkomurha

Tulsan Greenwoodin raunioita joukkomurhan palopommien jälkeen
Tulsan joukkomurha (myös Tulsan rotumellakka, yleensä engl. Tulsa race massacre) oli Yhdysvaltain Oklahoman osavaltion Tulsan kaupungissa vuonna 1921 tapahtunut afroamerikkalaisten joukkomurha. Toukokuun 31. päivän ja kesäkuun ensimmäisen päivän aikana kaupungin valkoiset asukkaat tuhosivat afroamerikkalaisen Greenwoodin kaupunginosan ja tappoivat sen mustia asukkaita käyttäen palopommeja ja tuliaseita. Arviot joukkomurhassa kuolleiden määrästä vaihtelevat sadastaviidestäkymmenestä kolmeensataan. Ennen tuhoa myös ”mustien Wall Streetiksi” kutsuttu Greenwoodin kaupunginosa oli yksi Yhdysvaltain varakkaimmista afroamerikkalaisista alueista. Joukkomurhan jälkeen kaupunginosa oli raunioina, ja tuhannet eloonjääneet afroamerikkalaiset jäivät kodittomiksi.
Tulsan joukkomurhaa ei yleensä mainittu kouluopetuksessa useisiin vuosikymmeniin eikä sitä käsitelty tiedotusvälineissä.
Tšehovskajan metroasema

| Tšehovskaja (Чеховская) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.7644°N, 37.6097°E
Paikkakunta:  Moskova, Venäjä
Avattu:  31. joulukuuta 1987
Rakenne
Tyyppi:  tunneliasema
Tšehovskaja (ven. Чеховская) on yksi Moskovan metron asemista. Se avattiin 31. joulukuuta 1987.
Moshe Safdie

Moshe Safdie, 2004
Moshe Safdie, CC, (s. 14. heinäkuuta 1938) on israelilaissyntyinen kanadalainen arkkitehti. Safdie syntyi Haifan kaupungissa Palestiinan brittiläisellä mandaattialueella. Hän muutti perheensä mukana Kanadan Montrealiin viidentoista vuoden ikäisenä.
Hänen ensimmäisiä töitään oli Habitat 67 -asuinrakennus Montrealin maailmannäyttelyä varten. Safdien suunnittelema hotellikasino ja viihdekeskus Marina Bay Sands Singaporessa avattiin vuonna 2010. Safdie suunnitteli keskukseen myös tieteen ja taiteen museon. Safdien viimeisimpiä suunnittelutöitä on myös Arkansasin Bentonvilleen nouseva museo Crystal Bridges Museum of American Art.
Marina Bay Sands, Singapore
Habitat 67, Montréalin maailmannäyttely
Jewel Changi Airport
Aiheesta muualla

Wikimedia Commonsissa on kuvia tai muita tiedostoja aiheesta .
Moshe Safdie and Associates
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Moustache (Half a Scissor)

| Moustache (Half a Scissor) Mr>  Oizo |
| --- | --- | --- |

Studioalbumin tiedot
 Julkaistu: 4. lokakuuta 2005
 Tyylilaji: electro house, breakbeat
 Levy-yhtiö: F Communications, Brainfeeder
Mr. Oizon muut julkaisut
| Analog Worms Attack 1999 | Moustache (Half a Scissor) 2005 | Lambs Anger 2008 |
Moustache (Half a Scissor) on Mr. Oizon toinen studioalbumi. Se julkaistiin 4. lokakuuta 2005 ja on jatkoa kuusi vuotta aikaisemmin ilmestyneelle Analog Worms Attackille. Toisin kuin Analog Worms Attackissa, tässä albumissa käytettiin pelkästään tietokoneääniä. Pian albumin julkaisun jälkeen Mr. Oizon silloinen levy-yhtiö F Com Records julkaisi, että piti albumia lähinnä roskana verrattuna sen edeltäjään, eivätkä arvostelijat pitäneet albumin experimentalismista tai siinä esiintyyvistä teemoista. Ainoastaan yksi albumin single, "Stunt", julkaistiin ja pian Mr. Oizo erosi F Comilta ja liittyi myöhemmin Ed Bangerille.
Kappaleet

Untitled – 0.41
The End – 1.57
Latex – 3.05
Vagiclean 2 – 1.09
Straw Anxious – 1.53
(e) – 1.06
Nurse Bob – 2.31
Berleef – 2.44
Scum Hotel – 1.42
Drop Urge Need Elle – 3.15
(ee) – 0.59
Stunt – 3.17
Moustache – 0.15
Half A Scissor – 3.03
1$44 – 2.11
Square Surf – 2.50
Vagiclean – 5.26
Arviot

Allmusic:
Aiheesta muualla

Moustache (Half a Scissor) discogs.com -sivustolla
New Sabah Times

New Sabah Times on Sabahissa, Malesiassa julkaistava sanomalehti.
New Sabah Timesin nimi oli alun perin Sabah Times, kun Donald Stephens perusti sen vuonna 1949. Vuonna 1954 lehti yhdistyi North Borneo News -lehden kanssa ja sen nimeksi muutettiin North Borneo News & Sabah Times. Vuonna 1969 lehti vaihtoi nimensä Kinabalu Sabah Timesiksi, mutta vuonna 1979 otettiin taas käyttöön alkuperäinen nimi Sabah Times. Lehden julkaisu lopetettiin 24. maaliskuuta 1995. 8. maaliskuuta 1998 se perustettiin uudelleen nykyisellä nimellä New Sabah Times.
Aiheesta muualla

New Sabah Times (Arkistoitu – Internet Archive) (englanniksi)
Vaalikampanja

Vaalikampanjointia Suomessa.
Vaalikampanja on järjestäytynyt yritys voittaa vaalit tai pyrkiä virkaan. Kampanjalla tarkoitetaan kytkeytynyttä sarjaa operaatioita jonkin  halutun tavoitteen saavuttamiseksi.
Vaalikampanja on ehdokaan valinnasta vaaleihin saakka kestävä kampanja, jolla ehdokkaan on tarkoitus tuoda itseään esille, esitellä aatteensa ja kertoa mitä aikoo tehdä päästessään valituksi tehtävään, ja näin ollen saada ääniä ja tulla näin ollen valituksi tehtävään, kuten presidentiksi tai kansanedustajaksi. Vaalikampanjointiin liittyy paljon asioita, kuten vaalislogan, vaalipuheet, julkisuus ja perinteisesti vaalijulisteet sekä mediamainonta.[lähde? ]
Tšebyšovin summaepäyhtälö

Matematiikassa Pafnuti Tšebyšovin mukaan nimetyn Tšebyšovin summaepäyhtälön mukaan jos
ja
on
Vastaavasti jos
ja
on
Tšebyšovin summaepäyhtälön voidaan todistaa esimerkiksi suuruusjärjestysepäyhtälön avulla.
Tšebyšovin summaepäyhtälöstä on olemassa myös versio integroituville funktioille:
Jos f ja g ovat reaaliarvoisia integroituvia funktioita välillä [0,1], jotka ovat molemmat joko kasvavia tai väheneviä, on
Tulos voidaan yleistää minkä tahansa avaruuden integraaleille samoin kuin numeroituvan monelle integrandille.
Nam Le

| Nam Le |
| --- | --- |
 Nam Le WSOP-turnauksessa vuonna 2016.
Henkilötiedot
Kansalaisuus:   Yhdysvallat
Pokerinpelaaja
Sponsori:  Asian Poker Tour
WSOP-voitot:  0
WSOP-rahasijat:  21 
WPT-voitot:  1
EPT-voitot:  0
Turnausansiot (USD):  6 061 976
Päivitetty:  2. syyskuuta 2010
Nam Thien Le (s. 10. syyskuuta 1980 Irvine, Kalifornia) on yhdysvaltalainen pokeriammattilainen. WPT-voittaja Tuan Le opetti Namille pokerinpeluun. He eivät samasta sukunimestään huolimatta ole sukua.
Nam Len suurin turnausvoitto on World Poker Tourin neljännen kauden Bay 101 Shooting Star -turnauksen voitto 3. maaliskuuta 2006. Sen ykköspalkinto oli 1 198 300 dollaria. WSOP:ssä Len toistaiseksi paras sijoitus on 2000 dollarin no limit hold'em -turnauksen 401 647 dollarin arvoinen kakkostila vuodelta 2006. Vuonna 2007 hän oli WSOP:n 1 500 dollarin no limit -turnauksen 2 541 osallistujan joukossa kolmas ansaiten 239 230 dollaria.
Marraskuussa 2007 Nam Le voitti World Poker Finalsin 910 dollarin turnauksen ja 145427 dollaria. Vuonna 2008 hän oli WPT-kiertueella rahasijoilla kuusi kertaa ollen neljäs L.A. Poker Classicissa (palkintosumma 411 470 dollaria) ja toinen 6th Annual Festa Al Lago Classicissa (943 215 dollaria). Samana vuonna hän myös voitti APPT Macaun high rollers eventin ansaiten 3,7 miljoonaa Hongkongin dollaria. Seuraavana vuonna hän oli vastaavassa turnauksessa kakkosena.
Syyskuussa 2010 Nam Len pokeriuran turnausansiot ylittivät 6,0 miljoonaa dollaria. Hän asuu Huntington Beachilla, Kaliforniassa.
Aiheesta muualla

PokerPages.com:n profiili (Arkistoitu – Internet Archive)
WPT:n profiili
Nam Le The Hendon Mob Poker Databasessa (englanniksi)
Ultšan piiri

Ultšan piiri (ven. У́льчский райо́н, Ultšski raion) on kunnallinen itsehallintoalue Habarovskin aluepiirissä Venäjällä. Vuonna 1933 perustetun piirin pinta-ala on 39 100 neliökilometriä. Asukkaita on 21 900 henkeä (vuonna 2010).
Ultšan piiri sijaitsee Amurin alajuoksulla. Se rajoittuu koillisessa Nikolajevskin piiriin, kaakossa Tatariansalmeen, etelässä Vaninon ja Komsomolskin piireihin, lännessä Solnetšnyin ja Polina Osipenkon piireihin sekä pohjoisessa Tugurin–Tšumikanin piiriin.
Piirin hallinnollinen keskus on Bogorodskojen kylä, josta on 820 kilometriä aluepiirin pääkaupunkiin Habarovskiin. Muita huomattavampia paikkakuntia ovat Bulavan ja De-Kastrin kylät. Maalaiskuntia on yhteensä 18 ja asutuskeskuksia 32.
Seudun kanta-asukkaita ovat ultšat. Nykyään enemmistön muodostavat venäläiset, joita alkoi muuttaa alueelle 1850-luvulla. Muita ryhmiä ovat nanait, nivhit, negidaalit ja evenkit.
Tärkein tuotannonala on metsäteollisuus. Lisäksi harjoitetaan kullan huuhdontaa ja kalastusta. Ultšan piiri on yksi aluepiirin köyhimpiä ja tulee toimeen lähinnä valtion avustusten varassa.
Aiheesta muualla

Wikimedia Commonsissa on kuvia tai muita tiedostoja aiheesta .
Ultšan piirin sivusto (venäjäksi)
Ultšan piiri Habarovskin aluepiirin sivustolla (venäjäksi)
Mike Cernovich

Mike Cernovich
Mike Cernovich (s. 1977) on yhdysvaltalainen salaliittoteoreetikko ja entinen alt-right-liikkeen vaikuttaja. Southern Poverty Law Centerin mukaan hän nousi alun perin julkisuuteen miesten ylivallan kannattajana, joka puolusti naisvihamielista väkivaltaa ja raiskauksia. Cernovich määrittelee itsensä kansalaisjournalistiksi. The New Yorker kuvaili vuonna 2016 Cernovichia asiantuntijaksi sosiaalisen median käytössä alt-right-näkökulmien saattamiseksi yhdysvaltalaisen poliittisen keskustelun ytimeen. Cernovich lopetti alt-rightin tukemisen myöhemmin.
Elämä ja toiminta > Tausta

Cernovich kouluttautui juristiksi Pepperdine Universityssa ja opiskeli myös Illinoisin yliopistossa. Hänet pidätettiin vuonna 2003 epäiltynä raiskauksesta, mutta syytteestä luovuttiin. Cernovich kuitenkin määrättiin suorittamaan yhdyskuntapalvelua lievästä pahoinpitelystä. Southern Poverty Law Centerin mukaan syytös raiskauksesta vaikuttaa muovanneen Cernovichin myöhempää keskittymistä raiskausteemaan ja vääriin raiskaussyytöksiin. Cernovich perusti vuonna 2004 Crime and Federalism -blogin, jonka näkökulma oli libertaristinen. Blogi omistettiin alun perin muun muassa sananvapauden puolustamiselle sekä hallinnon ja syyttäjien väärinkäytösten kuvailulle. Myöhemmin Cernovichin kirjoituksissa keskeisiksi teemoiksi nousivat väärät raiskaussyytökset, "vahvan" miesihanteen edistäminen ja valkoinen identiteettipolitiikka.
Cernovich oli ensimmäisen vaimonsa kanssa naimisissa vuodesta 2003. Avioliitto päättyi eroon vuonna 2011, mistä Cernovich syytti "feminististä indoktrinaatiota". Hän perusti tämän jälkeen blogin Danger and Play, jossa jakoi muun muassa fitness- ja ravitsemusohjeita sekä vaihtoehtolääketieteellisiä näkökulmia. Cernovich kuitenkin myös ryhtyi avoimesti kannattamaan väkivaltaa naisia kohtaan ja kyseenalaisti suostumuksen merkityksen seksissä. Esimerkiksi vuonna 2013 Cernovich kertoi leijonien parittelun olevan pohjimmiltaan raiskausta ja seksuaalisen kanssakäymisen "luonnollinen muoto". Hän kiisti treffiraiskauksen olemassaolon ja määritteli naisen kuristamisen seksin aikana miehen voiman osoitukseksi. Cernovichin blogissaan jakamiin ohjeisiin kuului muun muassa ohjeita, joiden mukaan miesten kuuluisi asettaa säännöt ja naiset olisivat olemassa miesten seksuaalista mielihyvää varten. Cernovich oli avustava tuottaja Cassie Jayen dokumenttielokuvassa The Red Pill. Hän selitti vuonna 2015 siirtymistään libertarismista alt-right-piireihin sillä, että hän oli sanojensa mukaan ymmärtänyt "suvaitsevaisuuden yhdensuuntaisuuden" ja sen, että diversiteetti oli "koodinimi valkoisten kansanmurhalle".
Elämä ja toiminta > 2014–2016: Gamergate ja Pizzagate

Cernovich oli näkyvä vaikuttaja Gamergate-kampanjassa. Sitä on kuvailtu peliteollisuudessa työskenteleviä naisia vastaan suunnatuksi häirintäkampanjaksi, joka käytiin vuosina 2014–2015. Kampanja käynnistyi Zoë Quinnin entisen poikaystävä Eron Gjonin blogiväitteestä, jossa syytettiin Quinnia seksin harrastamisesta miesten kanssa vastineeksi myönteisistä peliarvosteluista. Southern Poverty Law Centerin mukaan häirintäkampanja laajeni naamioituna "kampanjaksi pelijournalismin etiikan puolesta". Cernovich käsitteli syytöksiä laajasti, ja niitä jakoi hänen lisäkseen muiden muassa Roosh V. Lisäksi Cernovich edisti vuonna 2016 Pizzagate-salaliittoteorian leviämistä. Hän nimesi videoissaan pizzaravintola Comet Ping Pongin ja väitti sen kellarissa harjoitettavan laittomuuksia. Cernovich syytti John Podestaa ravintolan kellarin käyttämisestä lapsiprostituutioringin pyörittämiseen. Salaliittoteoria perustui siihen, että salaliittoteoreetikkojen uskomuksen mukaan Podestan vuodetuissa sähköposteissa esiintynyt sanapari "cheese pizza" viittasi lapsipornoon. Kun pizzaravintolaan tehtiin aseellinen hyökkäys, Cernovich väitti hyökkäystä lavastetuksi.
Cernovich sai salaliittoteorioille seuraajia muun muassa blogistaan, jossa vuonna tammikuussa 2018 oli 30 000 uniikkia kävijää. Twitterissä hänellä oli samaan aikaan 401 000 seuraajaa. Hän oli saanut laajan seuraajakunnan myös Periscopessa ja Youtubessa.
Elämä ja toiminta > 2017: Unite the Right Rally ja etääntyminen alt-rightista

Toukokuussa 2017 Cernovich liittyi Alex Jonesin juontajapariksi Infowars.comin ohjelmaan. Alt-right-liikkeen väkivaltaisen Unite the Right Rally -tapahtuman myötä Cernovich riitaantui Richard B. Spencerin edustamien valkoisten nationalistien kanssa. Alt-right-liikkeen johtavat vaikuttajat katsoivat Cernovichin edustavan maltillisempaa alt-lite-liikettä. Cernovich julkaisi videon What I got Alt-Wrong about the Alt-Right, jossa hän otti etäisyyttä alt-rightiin. Hän väitti alt-rightin todellisuudessa olevan syvän valtion operaatio Donald Trumpin maineen lokaamiseksi. Cernovich kertoi jatkossa edistävänsä nationalismia ilman valkoista identiteettipolitiikkaa.
Marraskuussa 2017 Cernovich luovutti BuzzFeedille asiakirjoja, joiden mukaan demokraattipoliitikko John Conyers oli saanut alaiseltaan syytöksiä seksuaalisesta häirinnästä, mutta sopinut asian tämän kanssa. Paljastukset johtivat sittemmin Conyersin eroon. Cernovich ilmoitti paljastavansa häirintäsyytöksiä myös toista demokraattipoliitikkoa, korkean tason senaattoria kohtaan. Hän kuitenkin ymmärsi saaneensa haltuunsa tällä kertaa väärennettyjä asiakirjoja, joissa syytettiin virheellisesti Chuck Schumeria.
Elämä ja toiminta > Muu toiminta

Cernovich on julkaissut elämäntaito-oppaita, joista ensimmäinen oli Gorilla Mindset (2015). Hän kuvailee teoksessa varttumistaan työväenluokkaisessa perheessä ja kiusatuksi tulemista painonsa takia. Sanojensa mukaan Cernovich teki elämäntapamuutoksen ja alkoi syödä terveellisemmin, harrastaa liikuntaa sekä käyttää ravintolisiä. The New Yorkerin mukaan kirja oli suunnattu miehille, jotka halusivat "vapauttaa sisäisen eläimensä". Lokakuussa 2016 ilmestyi Cernovichin kirja MAGA Mindset, jossa käsitellään Trumpin "anteeksipyytelemättömän maskuliiniseksi" kuvailtua luonnetta.
Cernovich oli yksi ensimmäisistä, jotka Yhdysvaltain presidentinvaalien 2016 alla toivat esiin väitteen Hillary Clintonilla olleesta vaikeasta neurologisesta sairaudesta, jonka media väitetysti salasi.
Trump on esittänyt Cernovichin ansaitsevan Pulitzer-palkinnon. Myös Cernovich on katsonut journalisminsa ansaitsevan tulla tunnustetuksi Pulitzer-palkinnolla, jota hän toisaalta pitää "huijauksena". Cernovich on solminut uuden avioliiton eronsa jälkeen. Vaikka hän on herättänyt huomiota raiskauksia puolustamalla, hän on viitannut raiskauksiin kielteisessä valossa käsitellessään "muslimien raiskauskulttuuria", Afrikan maita ja länsimaiden ulkopuolelta tulleita maahanmuuttajia. Helmikuussa 2016 hän kirjoitti, että henkirikoksen uhriksi joutunut Trayvon Martin tapettiin ennen kuin tämä "ehti raiskata ketään".
Moottoripyöräilyn Japanin Grand Prix 2010

Japanin Grand Prix oli kauden 2010 14. osakilpailu. Se ajettiin Twin Ring Motegilla 2.–3. lokakuuta. Alun perin kisa piti ajaa kauden toisena kilpailuna, mutta Islannissa sattuneen tulivuorenpurkauksen takia kisa päätettiin siirtää myöhemmälle ajankohdalle.
Tulokset > MotoGP

|  | # | Kuljettaja | Pyörä | Kier>  | Aika | Lähtöruutu | Pst |
| --- | --- | --- | --- | --- | --- | --- | --- |
| 1 | 27 |  Casey Stoner | Ducati | 24 | 43.12,266 | 3 | 25 |
| 2 | 4 |  Andrea Dovizioso | Honda | 24 | +3,868 | 1 | 20 |
| 3 | 46 |  Valentino Rossi | Yamaha | 24 | +5,707 | 2 | 16 |
| 4 | 99 |  Jorge Lorenzo | Yamaha | 24 | +6,221 | 4 | 13 |
| 5 | 5 |  Colin Edwards | Yamaha | 24 | +27,092 | 5 | 11 |
| 6 | 58 |  Marco Simoncelli | Honda | 24 | +30,021 | 8 | 10 |
| 7 | 19 |  Álvaro Bautista | Suzuki | 24 | +31,826 | 9 | 9 |
| 8 | 11 |  Ben Spies | Yamaha | 24 | +35,572 | 6 | 8 |
| 9 | 14 |  Randy de Puniet | Honda | 24 | +47,564 | 7 | 7 |
| 10 | 7 |  Hiroshi Aoyama | Honda | 24 | +49,598 | 14 | 6 |
| 11 | 33 |  Marco Melandri | Honda | 24 | +49,999 | 12 | 5 |
| 12 | 69 |  Nicky Hayden | Ducati | 24 | +50,703 | 11 | 4 |
| 13 | 40 |  Héctor Barberá | Ducati | 24 | +51,422 | 15 | 3 |
| 14 | 41 |  Aleix Espargaró | Ducati | 24 | +52,843 | 13 | 2 |
| 15 | 36 |  Mika Kallio | Ducati | 24 | +1.14,668 | 16 | 1 |
| Kesk. | 65 |  Loris Capirossi | Suzuki | 21 | Keskeytys | 10 |  |
| WD | 26 |  Dani Pedrosa | Honda |  | Loukkaantunut |  |  |
Lähde: